**Juuso Eemeli Pulli** (s. 30. elokuuta 1991 Kouvola) on suomalainen jääkiekkopuolustaja, joka pelaa SM-liigajoukkue Hämeenlinnan Pallokerhossa.

Ura
---

Pulli on Valkealan Kiekon kasvatti. Hän siirtyi B-juniori-ikäisenä KooKoohon ja Pulli siirtyi samanikäisenä myös hyökkääjän pelipaikalta puolustajan tontille. Hän voitti KooKoossa A-nuorten I-divisioonan hopeaa vuonna 2010 ja eteni joukkueen kanssa A-nuorten SM-liigan karsintoihin jääden kuitenkin ilman sarjanousua. Kaudella 2010–2011 Pulli oli KooKoon kolmanneksi paras pistemies ja koko A-nuorten I-divisioonan tehokkain puolustaja tehoilla 8+15=23.

Kaudeksi 2011–2012 Pulli muutti opintojen perässä Jyväskylään ja siirtyi samalla pelaamaan JYPin A-nuoriin. Siirtotakarajalla, helmikuussa 2012 hän siirtyi loppukaudeksi Mestis-joukkue JYP-Akatemiaan. Kaudeksi 2012–2013 Pulli haki joukkueeseen pelipaikkansa tryoutin kautta. Kausi oli hänelle varsinainen tulokaskausi Mestiksessä ja se toi 32 runkosarjaottelussa tehot 4+7=11. Pulli kärsi kauden aikana loukkaantumisista, mutta hän kuului kuitenkin JYP-Akatemian puolustuksen valopilkkuihin. Pulli voitti joukkueen sisäisen tehotilaston lukemalla +12.

Pulli debytoi kaudella 2013–2014 JYPin SM-liigajoukkueessa, jossa hän pelasi ensimmäisen ottelunsa 27. joulukuuta 2013 vieraissa Oulun Kärppiä vastaan. Pulli pelasi kauden aikana kaikkiaan kolme SM-liigaottelua. Kaudella 2014–2015 hän vakiinnutti paikkansa JYPin liigamiehistössä, jossa varsinainen tulokaskausi toi 47 runkosarjaottelussa tehot 6+11=17 sekä 12 playoff-ottelussa tehot 1+1=2. Pulli teki liigauransa avausmaalin 17. lokakuuta 2014 Helsingin IFK:ta vastaan uransa kahdeksannessa SM-liigaottelussa. Sinuhe Wallinheimo valitsi hänet ottelun legendojen tähtien ykköstähdeksi. Pullin liigauran ensimmäinen playoff-maali syntyi varsin hyvään saumaan 8. huhtikuuta 2015 neljännessä välieräottelussa Oulun Kärppiä vastaan, kun hänen osumansa ratkaisi JYPille 2–1-voiton jatkoerässä ajassa 73.23. Pulli palkittiin ottelun *Ilta-Sanomien* kolmen tähden tähtipelaajana. Kärpät vei ottelusarjan kuitenkin lopulta 4–3. Pulli voitti kauden päätteeksi SM-pronssia. Tammikuussa 2015 hän teki joukkueen kanssa vuoden mittaisen jatkosopimuksen, mutta jo saman vuoden huhtikuussa sitä jatkettiin kahdella vuodella kevääseen 2018.

Kaudella 2015–2016 Pulli pelasi lokakuussa 2015 harjoituksissa tulleen nilkkamurtuman vuoksi JYPissä vain 25 ja JYP-Akatemiassa seitsemän runkosarjaottelua. Kaudella 2016–2017 hän jäi JYPissä hieman pieneen rooliin. Tammikuussa 2017 seura lainasi Pullin ottelukohtaisella sopimuksella Tapparaan hakemaan sekä pelituntumaa SM-liigasta että paikkaamaan Valtteri Kemiläisen, Aleksi Salosen ja Tapio Sammalkankaan loukkaantumisia. Hän pelasi siellä kuusi ottelua. Pulli voitti JYPissä kauden päätteeksi SM-pronssia.

Pulli siirtyi kaudeksi 2017–2018 vuoden mittaisella sopimuksella Tampereen Ilvekseen. Hän nousi kauden aikana myös joukkueen kapteenistoon poissolojen myötä. Elokuussa 2018 Pulli siirtyi tryoutille monikansallisen Erste Bank Eishockey Ligan itävaltalaisjoukkue Dornbirner EC:hen. Hän sai koejaksonsa päätteeksi joukkueeseen jatkosopimuksen kaudeksi 2018–2019. Elokuussa 2018 Pulli harjoitteli viikon kotiseudullaan KooKoon SM-liigajoukkueen vahvuudessa ja hän vahvisti joukkuetta myös Pitsiturnauksessa. Syyskuussa Pulli siirtyi alustavasti kuuden viikon mittaisella sopimuksella Tanskan Metal Ligaenin Rungsted Seier Capitaliin. Marraskuussa hänen sopimustaan jatkettiin kauden 2019–2020 loppuun.

Tammikuussa 2021 Pulli siirtyi loppukauden 2020–2021 kattavalla sopimuksella monikansallisen Alps Hockey Leaguen slovenialaisjoukkue HK Olimpija Ljubljanaan oltuaan alkukauden ilman sopimusta. Joukkuetta siirtyi samassa kuussa myöhemmin valmentamaan suomalainen Raimo Summanen. Pulli voitti kauden päätteeksi liigan mestaruuden.

Lokakuussa 2021 Pulli siirtyi marraskuun maaottelutaukoon asti kestävällä sopimuksella Mestis-joukkue Iisalmen Peli-Karhuihin oltuaan ilman sopimusta alkukauden 2021–2022. Marraskuussa hän palasi toistaiseksi voimassa olevalla tryout-sopimuksella Ilveksen SM-liigajoukkueeseen loukkaantumisten ja Tuomas Salmelan pelikiellon myötä. Joulukuussa Pulli sai joukkueeseen loppukauden kattavan jatkosopimuksen. Hän voitti kauden päätteeksi SM-pronssia.

Elokuussa 2022 Pulli teki kauden 2022–2023 kattavan sopimuksen Vaasan Sportin kanssa. Seuran silloisen urheilutoimenjohtaja Markus Jämsän mukaan hänet hankittiin ensisijaisesti paikkaamaan Bine Mašičin loukkaantumista ja muutamaa muuta epävarmaa tilannetta puolustuksessa.

Syyskuussa 2023 Pulli siirtyi loppukauden 2023–2024 kattavalla ja marraskuun maaottelutaukoon asti kestävän koeajan sisältävällä sopimuksella Hämeenlinnan Pallokerhoon. Seura hankki hänet ensisijaisesti paikkaamaan puolustuksensa useita loukkaantumisia. Reilu kuukausi myöhemmin hänen uutisoitiin jatkavan seurassa kauden loppuun.

Muuta
-----

Pulli opiskeli Jyväskylän ammattikorkeakoulussa urheilutiedettä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | JYP | A-SM | 34 | 3 | 13 | 16 | 28 | – | – | – | – | – |
|  | JYP-Akatemia | Mestis | 12 | 2 | 1 | 3 | 12 | – | – | – | – | – |
| 2012–2013 | JYP-Akatemia | Mestis | 32 | 4 | 7 | 11 | 22 | – | – | – | – | – |
| 2013–2014 | JYP-Akatemia | Mestis | 44 | 3 | 6 | 9 | 48 | – | – | – | – | – |
|  | JYP | SM-liiga | 3 | 0 | 0 | 0 | 0 | – | – | – | – | – |
| 2014–2015 | JYP-Akatemia **(A)** | Mestis | 13 | 5 | 2 | 7 | 12 | – | – | – | – | – |
|  | JYP | SM-liiga | 47 | 6 | 11 | 17 | 26 | 12 | 1 | 1 | 2 | 8 |
| 2015–2016 | JYP | SM-liiga | 25 | 2 | 3 | 5 | 12 | 7 | 0 | 0 | 0 | 4 |
|  | JYP-Akatemia | Mestis | 7 | 1 | 2 | 3 | 4 | – | – | – | – | – |
| 2016–2017 | JYP | SM-liiga | 29 | 0 | 1 | 1 | 16 | 8 | 0 | 1 | 1 | 8 |
|  | JYP-Akatemia | Mestis | 5 | 2 | 1 | 3 | 2 | – | – | – | – | – |
|  | Tappara | SM-liiga | 6 | 1 | 0 | 1 | 4 | – | – | – | – | – |
| 2017–2018 | Ilves **(A)** | SM-liiga | 51 | 2 | 6 | 8 | 36 | – | – | – | – | – |
| 2018–2019 | Dornbirner EC | EBEL | 52 | 4 | 6 | 10 | 45 | – | – | – | – | – |
| 2019–2020 | Rungsted Seier Capital | Tanska | 37 | 1 | 7 | 8 | 55 | – | – | – | – | – |
| 2020–2021 | HK Olimpija Ljubljana | AlpsHL | 18 | 2 | 11 | 13 | 18 | 11 | 2 | 5 | 7 | 4 |
|  | HK Olimpija Ljubljana | Slovenia | – | – | – | – | – | 7 | 2 | 3 | 5 | 4 |
| 2021–2022 | IPK | Mestis | 10 | 0 | 2 | 2 | 4 | – | – | – | – | – |
|  | Ilves | SM-liiga | 29 | 2 | 4 | 6 | 6 | 7 | 1 | 0 | 1 | 4 |
| 2022–2023 | Sport | SM-liiga | 59 | 3 | 4 | 7 | 20 | – | – | – | – | – |
| 2023–2024 | HPK | SM-liiga | 41 | 2 | 3 | 5 | 38 | – | – | – | – | – |
| 8 kautta | yhteensä | SM-liiga | 290 | 18 | 32 | 50 | 158 | 34 | 2 | 2 | 4 | 24 |
| 7 kautta | yhteensä | Mestis | 123 | 17 | 21 | 38 | 104 | – | – | – | – | – |
| 1 kausi | yhteensä | EBEL | 52 | 4 | 6 | 10 | 45 | – | – | – | – | – |
| 1 kausi | yhteensä | Tanska | 37 | 1 | 7 | 8 | 55 | – | – | – | – | – |
| 1 kausi | yhteensä | AlpsHL | 18 | 2 | 11 | 13 | 18 | 11 | 2 | 5 | 7 | 4 |

Lähteet
-------

* Juuso Pulli The Internet Hockey Databasessa (englanniksi)
* Juuso Pulli Eurohockey-sivustolla (englanniksi)
* Juuso Pulli *Elite Prospects*. Everysport Media Group AB.  (englanniksi)

### Viitteet

1. ↑  Juuso Eemeli Pulli *servushockeynight.com*. Red Bull Media House GmbH.  Arkistoitu 12.7.2020. Viitattu 12.7.2020. (saksaksi)
2. 1 2 3 4 5 6 7  Juuso Pulli *Elite Prospects*. Everysport Media Group AB.  (englanniksi)
3. 1 2  Lindholm, Matti: Suomen paras Pulli? *Jatkoaika.com*.  29.11.2013. Jatkoaika r.y. Viitattu 28.12.2013.
4. 1 2  Kalliokoski, Tapani: Juuso Pulli - Matkalla suurempiin ympyröihin *Jatkoaika.com*.  5.9.2013. Jatkoaika r.y. Viitattu 28.12.2013.
5. ↑  Elite Prospects - KooKoo U20 *eliteprospects.com*. Everysport Media Group AB. Viitattu 23.9.2019. (englanniksi)
6. ↑  Elite Prospects - U20 I-divisioona Stats 2010-2011 *eliteprospects.com*. Everysport Media Group AB. Viitattu 23.9.2019. (englanniksi)
7. ↑  Sisäisiä siirtoja Jyväskylässä *Jatkoaika.com*.  1.2.2012. Jatkoaika r.y. Viitattu 28.12.2013.
8. ↑  JYP-Akatemialla selvät sävelet tulevalle kaudelle *Jatkoaika.com*.  31.5.2012. Jatkoaika r.y. Viitattu 28.12.2013.
9. ↑  Suopuro, Micke: JYP-Akatemian pelaaja-arvioinnit 2012-13: Vain täpärästi ulkona – taas *Jatkoaika.com*.  13.3.2013. Jatkoaika r.y. Viitattu 28.12.2013.
10. ↑  Elite Prospects - JYP-Akatemia *eliteprospects.com*. Everysport Media Group AB. Viitattu 23.9.2019. (englanniksi)
11. ↑  Korkala, Mika: Tuhat ja yksi virhettä *Jatkoaika.com*.  27.12.2013. Jatkoaika r.y. Viitattu 12.7.2020.
12. ↑  Otteluseuranta *liiga.fi*.  17.10.2014. Jääkiekon SM-liiga Oy. Viitattu 17.10.2014.
13. ↑  Korkalainen, Jere: JYP väisti luodin Pullin pommilla *Jatkoaika.com*.  8.4.2015. Jatkoaika r.y. Viitattu 17.3.2024.
14. ↑  Pullin pommi räjäytti Hippoksen huutoon – katso huippuhetket *is.fi*.  8.4.2015. Sanoma Media Finland Oy. Viitattu 18.4.2015.
15. ↑  JYPille jatkoja pelaajistoon ja valmennukseen *Jatkoaika.com*.  2.1.2015. Jatkoaika r.y. Viitattu 2.1.2015.
16. ↑  JYP jatkoi nuorten puolustajiensa sopimuksia *Jatkoaika.com*.  17.4.2015. Jatkoaika r.y. Viitattu 18.4.2015.
17. ↑  Hienola, Eriikka: JYPin karmea tuuri jatkuu: nyt sairastuvalle Juuso Pulli *ksml.fi*.  5.10.2015. Keski-Suomen Media Oy. Viitattu 25.10.2023.
18. ↑  Juuso Pulli lainalle Tapparaan *Jatkoaika.com*.  16.1.2017. Jatkoaika r.y. Viitattu 25.4.2017.
19. ↑  Ilvekselle jatkajia ja uusia kasvoja - Lepaus palaa Tampereelle *Jatkoaika.com*.  26.4.2017. Jatkoaika r.y. Viitattu 26.4.2017.
20. ↑  Verteidiger für VSV und Bulldogs *hockeyfans.at*.  23.8.2018. hockeyfans.at. Viitattu 20.3.2023. (saksaksi)
21. ↑  Kausi käyntiin – edessä ensimmäinen Pitsiturnaus! *kookoo.fi*.  1.8.2019. KooKoo Hockey Oy. Viitattu 20.3.2023.
22. ↑  BACKSIDEN STYRKES *rungsted.is*.  23.9.2019. Rungsted Seier Capital.  Arkistoitu 23.9.2019. Viitattu 23.9.2019. (tanskaksi)
23. ↑  VIGTIG SPILLER FORLÆNGET *rungsted.is*.  11.11.2019. Rungsted Seier Capital.  Arkistoitu 11.11.2019. Viitattu 12.11.2019. (tanskaksi)
24. ↑  Nova okrepitev je Finec Juuso Pulli *hkolimpija.si*.  5.1.2021. Hokejski klub Olimpija. Viitattu 5.1.2021. (sloveeniksi)
25. ↑  Määttä, Arto: Juuso Pulli vahvistamaan IPK:n takalinjoja *Jatkoaika.com*.  7.10.2021. Jatkoaika r.y. Viitattu 7.10.2021.
26. ↑  Tallskog, Mika: Juuso Pulli Ilvekseen koeajalle *Jatkoaika.com*.  16.11.2021. Jatkoaika r.y. Viitattu 16.11.2021.
27. ↑  Seppä, Lassi: Juuso Pulli solmi loppukauden sopimuksen Ilveksen kanssa *Jatkoaika.com*.  7.12.2021. Jatkoaika r.y. Viitattu 7.12.2021.
28. ↑  Sport-puolustuksessa poissaolohuolia − kevään pronssimitalisti Juuso Pulli paikkaajaksi *Jatkoaika.com*.  1.8.2022. Jatkoaika r.y. Viitattu 1.8.2022.
29. ↑  HPK vahvistaa puolustustaan – Pulli ja Ulander Hämptoniin *hpk.fi*.  21.9.2023. HPK Liiga Oy. Viitattu 22.9.2023.
30. ↑  Juuso Pulli loppukauden Kerhossa *hpk.fi*.  25.10.2023. HPK Liiga Oy. Viitattu 25.10.2023.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen